open-index/open-wikipedia-markdown huggingface dataset:
Strėvininkų Dievo Motinos Dangun ėmimo sentikių cerkvė

**Strėvininkų Dievos Motinos Dangun ėmimo cerkvė** stovi Mūro Strėvininkuose. Sentikių parapijos centras.

Parapijos sentikių kapinės yra Martiniškėse (įkurtos XIX a. viduryje), Naujojoje Slabadoje ir Strošiūnuose.

## Istorija

XIX a. 2-oje pusėje į kaimą atsikėlė sentikiai, iki tol tikriausiai priklausę Dūdiškių parapijai. 1895 m. jie pastatė cerkvę, kuri 1910 m. sudegė. 1913 m. pastatyta nauja medinė cerkvė. 1935 m. buvo per 620 parapijiečių. 1969 m. cerkvė sudegė, bet jau 1974 m. atstatyta, nors iš pradžių ir be varpinės.

## Nuorodos
* 
* Sentikių bendruomenė
Nguyen Van Xuong

**Nguyễn Văn Xương** (g. 1965 m. vasario 2 d.) – Vietnamo diplomatas, buvęs Vietnamo ambasadorius Lenkijoje, nuo 2006 m. gruodžio 18 d. iki 2010 m. buvęs akredituotas Vietnamo ambasadoriumi Lietuvos Respublikoje, rezidavusiu Varšuvoje.

## Šaltiniai
Lupče-Savinas

**Lupče-Savinas** () – upė Murmansko srities Kandalakšos rajone (Rusija), įtekanti į Lupčės užutėkį, kuris yra Kandalakšos įlankos (Baltoji jūra) dalis.

Upės ilgis 22 km, baseino plotas 146 km². Upė išteka iš Didžiojo Savino ežero 158 m aukštyje virš jūros lygio.

Upė teka miškinga, vietomis užpelkėjusia vietove. Upės krantai apaugę eglynais ir pušų šilais. Vaga slenkstėta. Prateka per ežerus Didžioji Lupčė ir Lupčė. Kandalakšos miesto teritorijoje įteka į Lupčės užutėkį. Ant upės kranto yra karinis miestelis Lupče-Savinas (*Лупче-Савино*). Per Lupče-Savino upę pastatyti geležinkelio ir automobilių tiltai.

Upės vandenys užutėkyje sudaro stiprią srovę, kuri teka į pietus link salos Mažoji Polovinica (), o po to pasuka į pietryčius link sąsiaurio Kibrino Salma (*Кибиринская Салма*). į šią srovę turi atsižvelgti laivai, įplaukiantys į Kandalakšos uostą ar metantys inkarus uosto reide.

## Išnašos
Kamau oro uostas

**Kamau oro uostas** – regioninis oro uostas, esantis pietinėje Vietnamo dalyje, šalia Kamau provincijos miesto Kamau. Atidarytas 1962 m.

## Maršrutai
Šiuo metu reguliarieji skrydžiai iš Kamau oro uosto vykdomi į:

* Vietnam Air Services Company – Hošiminas
Nguyễn Tấn Dũng

**Ngujen Tanzungas** (*Nguyễn Tấn Dũng*, g. 1949 m. lapkričio 17 d.) – Vietnamo politikas, buvęs Vietnamo ministras pirmininkas. Išrinktas Nacionalinės Asamblėjos 2006 m., rekomenduotas tuomečio premjero Fan Vanchajaus. Tuo metu buvęs 57-erių Ngujenas tapo jauniausiu Vietnamo prezidentu Vietnamo Socialistinės Respublikos istorijoje.

## Šaltiniai
Lupčė

**Lupčė** () – ežeras Murmansko srities Kandalakšos rajone (Rusija). Per ežerą teka upė Lupče-Savinas. Netoliese yra gyvenvietė Lupče-Savinas.
Pro ežerą eina kelias M18, kitaip dar vadinamas Kolos automagistrale (). Ežero vandens lygis yra 23 m virš jūros lygio.

## Nuorodos

* Lupčės ežero padėtis Kolos pusiasalyje (Wikimapia)
* Lupčės ežero padėtis Kandalakšos miesto atžvilgiu (Wikimapia)
* Lupčės ežero nuotrauka iš palydovo (Wikimapia)
Erikas VII Pamarėnas

**Erikas VII Pamarėnas** (; ; ), *Bogislavas* ar *Boguslavas* () (1382 m. – 1459 m. gegužės 3 d. Rügenwalde (dab. Dartwo, V. Pamario vaivadija, Lenkija)) – Danijos (1396–1439, Erikas VII), Švedijos (1396–1439, Erikas XIII) ir Norvegijos (1389–1442, Erikas IV) karalius.

## Biografija

Pomeranijos kunigaikščio Vartislavo VII sūnus, Danijos karalienės Margaritos I sesers vaikaitis. Jos pastangomis pripažintas Norvegijos, vėliau Danijos ir Švedijos sosto įpėdiniu, sudarius Kalmaro uniją (1397) vainikuota trijų valstybių karaliumi.

## Valdymas

Iki 1412 m. valdė Margarita I. Siekė sustiprinti centrinę valdžią, Švedijoje ir Norvegijoje protegavo danus; karai su Holšteinu ir Hanza (1416–1422, 1426–1436) bei šios nuo 1434 m. vykdyta blokada nusmukdė valstybinę Baltijos prekybą, dėl to Švedijoje kilo Engelbrekto Engelbrektssono sukilimas (1434–1436), Danijoje – didikų nepasitenkinimas. 1439 m. nuverstas švedų bei danų, 1442 m. ir norvegų. Iki 1449 m. išsilaikė Gotlande, vėliau grįžo į Pomeraniją.

## Šaltiniai

## Galerija

|-

|-

|-

|-

|-
Kamranio oro uostas

**Kamranio tarptautinis oro uostas** – oro uostas, esantis Vietname dalyje, šalia Kanhhoa provincijos administracinio centro Kamranio. Atidarytas 1962 m.

## Maršrutai
Šiuo metu vykdomi šie reguliarieji skrydžiai iš Kamranio oro uosto:

* Vietnam Airlines – Hanojus, Hošiminas, Danangas
* Vladivostok Airlines – Vladivostokas, Chabarovskas, Krasnojarskas
* Jetstar Pacific Airlines – Hanojus, Hošiminas
Egbertas

**Egbertas** (, m. 839 m.) – Vesekso karalius (802–839 m.).

## Biografija

Kento karaliaus Elmundo sūnus.

## Valdymas

Giminaičio Vesekso karaliaus Beortriko 789 m. ištremtas į žemyną, bet 802 m. paveldėjo jo sostą. 805 m. buvo pripažintas bretvalda (britų arba Britanijos valdovu). Prisijungęs Nortumbriją 830–831 m. buvo pirmasis faktiškas, nors taip nesititulavo, Anglijos valdovas.

## Šaltiniai
Eduardas I Avisas

**Eduardas I Avisas** (1391 m. spalio 31 d. Vizėjuje – 1438 m. rugsėjo 13 d. Tomare) – Portugalijos karalius (nuo 1433 m.).

## Biografija

Jono I sūnus. 

## Valdymas

1434 m. paskelbė karaliaus žemes nedalomas ir neparduodamas (įstatymas palengvino karaliaus dovanotų žemių susigrąžinimą, jis galiojo iki 1832 m.). Dvaro istoriku paskyrė F. Lopesą, kurio kronikos yra vienas svarbiausių vid. amžių Portugalijos ist. šaltinių. Rėmė savo brolį Henriką Jūrininką, kuris suplanavo užjūrio užkariavimus ir padėjo pagrindus Portugalijos imperijai. 1437 m. surengė nesėkmingą karo žygį prieš maurus į Maroką. Mirė nuo maro.

## Šeima ir vaikai
Nuo 1428 metais vedė Eleonorą Aragonietę (apie 1402–1445), Aragono karaliaus Ferdinando I dukterį. Vaikai:
* **Žoao** (1429–1433);
* **Filipa** (1430–1439);
* **Afonsu V** (1432–1481), Portugalijos karalius;
* **Marija** (1432);
* **Fernandu** (1433–1470), Vizeu hercogas;
* **Eleonora** (1434–1467), Šventosios Romos imperijos imperatoriaus Frydricho III žmona;
* **Duartė** (1435);
* **Katerina** (1436–1463);
* **Žuana** (1439–1475), Kastilijos karaliaus Henriko IV žmona.

## Šaltiniai

## Nuorodos

## Galerija

D. Leonor.PNG|Eduardo I Aviso žmona Eleonora Aragonietė
Duarte-Batalha.jpg|Eduardo I Aviso antkapis  
Estátua do Rei D. Duarte - Viseu.jpg |Paminklas Eduardui I Avisui Vizėjuje
Fukuokas

**Fukuokas** () – didžiausia Vietnamui priklausanti sala. Yra Siamo įlankoje, 15 km nuo pietinių Kambodžos krantų. Priklauso Kiendziango provincijai, sudaro apygardą (į ją dar įeina 21 salą supanti salelė). Salos plotas – 574 km². Fukuokas išsitęsęs iš šiaurės į pietus 50 km, plotis iki 25 km. Paviršius kalnuotas, aukščiausia vieta siekia 603 m (Cua k.). Klimatas subekvatorinis, musoninis. Drėgnasis laikotarpis trunka nuo birželio iki lapkričio. Per metus iškrenta vidutiniškai 2879 mm kritulių, kalnuose – iki 4000 mm. Balandis ir gegužė yra karščiausi mėnesiai, kuomet temperatūra pakyla iki 35 °C.

Fukuoke gyvena ~85 tūkst. gyventojų. Administracinis centras – Zjongdongas. Veikia oro uostas. Verčiamasi žvejyba, pipirų auginimu, perlų rinkimu. Fukuokas taip pat yra populiarus turistinis centras.

Dėl Fukuoko salos ilgą laiką varžėsi Kambodža ir Vietnamas. Vietnamo karo metu joje buvo įrengta didžiausia Pietų Vietnamo koncentracijos stovykla. 1967 m. Kambodžos karalius Norodomas Sihanukas pripažino salą Vietnamui, tačiau 1975 m. ją užėmė raudonieji khmerai. Vietnamiečiai Fukuoką netrukus atkovojo.


Image:Phu quoc village de pecheurs.jpg|Žvejų kaimas
Image:Phu quoc suoi tranh.jpg|Suojčanio krioklys
Image:Phu quoc 2.jpg|Salos pakrantė
File:Phu quoc marche 2.jpg|Zjongdongo turgus
Emanuelis II

**Emanuelis II** (1889 m. lapkričio 15 d. Belene (prie Lisabonos) – 1932 m. liepos 2 d. Tvikenheme (prie Londono)) – Portugalijos karalius (1908–1910).

## Valdymas

Sostą paveldėjo, nužudžius jo tėvą Karolį I. Nesėkmingai siekė politinio stabilumo šalyje, kovojo su slaptomis draugijomis, rengiančiomis revoliuciją, švelnino dalies visuomenės ir Katalikų bažnyčios priešiškumą. Dėl 1910 m. kilusios revoliucijos emigravo į D. Britaniją.

## Galerija


Infante D Manuel.jpg|Emanuelis apie 1901 metus
Casamento Real d'El-Rei D. Manuel II.jpg|Emanuelio II vestuvės


## Šaltiniai
Karolis Albertas

**Karolis Albertas** (gimė – 1789 m. spalio 2 d. Turinas; mirė – 1849 m. liepos 28 d. (Portugalija)) – Sardinijos karalius (1831–1849).

## Biografija

Savojos dinastijos šalutinės šakos atstovas. Vaikystėje ištremtas iš Italijos gyveno Paryžiuje ir Ženevoje, kur jį paveikė Prancūzijos revoliucijos liberalios idėjos. Grįžę į Milaną vietos liberalų laikytas tinkamiausiu kandidatu į Sardinijos karalystės sostą.
## Šeima
1817 metais jis vedė Mariją Teresę Toskanę  (1801−55), Ferdinando III Toskano jaunesnę dukterį. Vaikai: 
* Viktoras Emanuelis II (1820−1878),
* Ferdinandas (1822−1855), Genujos hercogas, 
* Marija Kristina (1826−1827).

## Valdymas

1820 m. kovą prasidėjus sukilimui Milane ir atsistatydinus karaliui Viktorui Emanueliui I, trumpai buvo regentas, mirus karaliui Karoliui Feliksui paveldėjo sostą. Karolis Albertas sušvelnino politinį režimą ir paskatino ūkio ir socialinę raidą. 1848 m. kilus revoliucijom Europoje, siekė vadovauti kovai dėl Italijos suvienijimo: 1848–1849 m. Sardinija kariavo su Austrija, bet pralaimėjo. Karolis Albertas atsisakė sosto ir emigravo į Portugaliją.

## Šaltiniai
Paraselio salos

**Paraselio salos** (), dar vadinamos **Siša salomis** () arba **Hoangsos salomis** () – smulkių negyvenamų salų, rifų ir bankų grupė, esanti Pietų Kinijos jūroje. Faktiškai salas valdo Kinija (Hainano provincija, Siša, Žongša ir Nanša salų administracija), tačiau į jas pretenzijas reiškia Vietnamas ir Taivanas.

## Geografija

Paraselio salas sudaro ~30 sausumos darinių (salelių, uolų, rifų), nusidriekusių 15 000 km² teritorijoje ir nutolusių apie 350 km į pietus nuo Hainano ir panašų atstumą į rytus nuo Danango. Salos grupuojamos į dvi pagrindines grupes – Pusmėnulio (pietvakariuose) ir Amfitrito (šiaurės rytuose). Pastarojoje grupėje yra didžiausios iš Paraselio salų: Vakarų, Medžių, Miškingoji, Uolos (joje yra aukščiausia salyno vieta – 14 m). Pusmėnulio grupėje didžiausia yra Pinigų sala. Be salų Paraselio salyne dar yra atokiau esančių rifų, uolų, seklumų.

## Istorija

Salos aplinkinėms tautoms buvo žinomos nuo senovės, jose lankydavosi kinų mokslininkai, vietnamiečių žvejai. Rimti nesutarimai dėl salų prasidėjo tik XX a. 1932 m. salas oficialiai aneksavo Prancūzijos Indokinija. 1939 m. Paraselio salas okupavo Japonija, laikydama jas okupuotos Kinijos dalimi. Po karo į salas pretenzijas pareiškė Kinija, tačiau Prancūzija tokias pretenzijas neigė. 1951 m. San Francisko sutartimi salos paskirtos Vietnamui, tačiau nei viena šalis jos nepasirašė. 1956 m. salos pateko į Pietų Vietnamo įtakos zoną. 1958 m. Šiaurės Vietnamas pripažino salų priklausomybę Kinijai. 1974 m. įvyko Paraselio mūšis tarp Kinijos ir Pietų Vietnamo, salos galutinai užvaldytos kinų.

Salose Kinija yra įrengusi saulės ir vėjo jėgaines, Miškingojoje saloje yra lėktuvų pakilimo takas su reguliariais reisais iš Haikou. Vietinių gyventojų salos neturi, tačiau jose yra Kinijos karinio laivyno bazė, apsistoja žvejų laivai, salos lankomos turistų.

## Galerija


Image:Crescent Group, Paracel Islands, 2007-08-11 retouched.jpg|Pusmėnulio grupė
Image:AntelopeReef.jpg|Antilopės rifas
Image:Paracel Islands Panorama labelled.jpg|Palydovinė nuotrauka


## Šaltiniai
Karolis Emanuelis III

**Karolis Emanuelis III** arba **Karolis Emanuelis I** (1701 m. balandžio 27 d. Turinas – 1773 m. vasario 20 d.) – Sardinijos karalius (1730–1773), Savojos kunigaikštis.

## Biografija

Karaliaus Viktoro Amadėjaus II sūnus. Dėl karvedžio gabumų Karolio Emanuelio III paramos dažnai prašydavo Europos valdovai. Per Lenkijos įpėdinystės karą kovojo Prancūzijos ir Ispanijos pusėje, pagal Vienos taikos sutartį gavo Novarą ir Tortoną. Per Austrijos įpėdinystės karą kovojo Austrijos pusėje su Ispanija, kuri, kaip ir Karolis Emanuelis III, siekė prisijungti Milaną; pagal Acheno taikos sutartį gavo Vidževano miestą Lombardijoje.

## Šeima
Verčelyje 1722 m. kovo 15 d. Karolis Emanuelis Savojietis vedė princesę Aną Kristiną Luizą Pfalc-Zulcbachę (1704.2.5 – 1723.3.12). Toje santuokoje gimė vienintelis vaikas:
* *Viktoras Amadejus Teodoras* (1723.3.7 – 1725.8.11), Aosto hercogas.

Po savo pirmos žmonos mirties gimdant, Karolis Emanuelis Savojietis vedė antrą kartą Turine 1724 m. liepos 23 d. Polikseną Kristiną Hesen-Reinfels-Rotenburgę (1706.9.21 – 1735.1.13). Toje santuokoje gimė šeši vaikai:

* *[[Viktoras Amadėjus III]]* (1726.6.26 – 1796.10.16), Sardinijos karalius, vedė infantę Mariją Antoniją Ispanę (1729.11.17 – 1785.9.19);
* *Eleonora Marija* (1728.2.28 – 1781.8.14), Sradinijos ir Pjemonto princesė;
* *Marija Luiza* (1729.3.25 – 1767.8.22), Sardinijos ir Pjemonto princesė;
* *Marija Felicita* (1730.3.19 – 1801.5.13), Sardinijos ir Pjemonto princesė;
* *Emanuelis Filibertas* (1731.5.17 – 1735.4.23), Aosto hercogas;
* *Karolis Franciskas Romualdas* (1733.7.22 – 1733.12.28), Aosto hercogas.

Tapęs našliu Turine 1737 m. balandžio 1 d. vedė trečią kartą Elžbietą Terezę Lotaringę (1711.10.15 – 1741.7.3), hercogo Leopoldo I Lotaringo ir Elžbietos Šarklotės Burbon-Orleanietės dukterį. Toje santuokoje gimė du sūnūs ir duktė:

* *Karolis Pranciškus* (1738.12.1 – 1745.3.25), Aosto hercogas;
* *Marija Viktorija Margarita* (1740.6.22 – 1742.7.14), Sardinijos ir Pjemonto princesė;
* *Benediktas Savojietis* (1741.6.21 – 1808.1.4), Šable hercogas, vedė savo giminaitę Mariją Aną Karoliną Savojietę (1757.12.17 – 1824.10.11).

Trečioji žmona Karolio Emanuelio Savojiečio mirė netrukus po trečio vaiko gimimo.

## Šaltiniai
Kazimieras I Atnaujintojas

**Kazimieras I Atnaujintojas** (1016 m. liepos 25 d. – 1058 m. kovo 19 d.) – Lenkijos kunigaikštis (1034–1058).

## Biografija

Meškos II sūnus, Boleslovo II Dosniojo ir Vladislovo II Hermano tėvas. 1031–1032 m. su motina gyveno dėdės Kolno arkivyskupo Hermano dvare.

## Valdymas

Pabandžius sustiprinti kunigaikščio valdžią 1035–1037 m. kilo didysis pagonių maištas, kuris privertė vėl bėgti į Vokietiją. Tuo pasinaudojo Čekijos kunigaikštis Bržetislavas I ir užėmė Krokuvą, Didžiąją Lenkiją, Sileziją. Henriko III padedamas 1039–1040 m. atgavo prarastas žemes. Sudaręs sutartį su Kijevo kunigaikščiu Jaroslavu Išmintinguoju 1047 m. prisijungė Mazoviją. 1050 m. atsiėmė Sileziją, kurią pasiliko nepaisydamas imperatoriaus valios (nuo 1054 m. mokėjo Čekijai duoklę). Atkūrė valstybės institucijas, Kolno arkivyskupo padedamas – per sumaišties metus suirusią bažnytinę organizaciją.

## Šeima ir vaikai

* (1042) Dobronega, Kijevo didžiojo kunigaikščio Jaroslavo Išmintingojo sesuo. Vaikai:
: Boleslovas II (1042–1081), Lenkijos kunigaikštis ir karalius (1058–1079)
: Vladislovas I (1043–1102), Lenkijos kunigaikštis (1079–1102)
: Meška (16.04.1045 – 06.12.1065)
: Svetoslava (1048 – 01.09.1126), Čekijos karaliaus Vratislavo II žmona nuo 1062 m. 
## Šaltiniai

## Nuorodos
Elektrėnų Energija

**Elektrėnų „Energija“** –  garsiausia ir geriausia visų laikų Lietuvos ledo ritulio komanda, daugkartinė (25 kartai) Lietuvos čempionė. Nuo 2018 m. komanda yra mėgėjiška. Klubas rungtyniauja Lietuvos Nacionalinėje ledo ritulio lygoje (NLRL). Komanda anksčiau žaidė Latvijos taip pat Baltarusijos auksčiausioje (Vysshaya/Higherleague) ledo ritulio lygose. 

## Istorija
LRK Energija klubas įkurtas 1977 m. Elektrėnų mieste, kuris pamažu tapo Lietuvos ledo ritulio sostine.
Nuo 2004 m. LRK „Energija“ dalyvauja Latvijos atvirajame ledo ritulio čempionate (Latvijos ledo ritulio lygoje). Taip pat žaidžia IIHF „Continental Cup“.
Nuo 2005 m. Lietuvos ledo ritulio federacijos vykdomojo komiteto sprendimu LRK „Energija“ pripažinta bazine Lietuvos ledo ritulio rinktinės komanda. Net 90% Lietuvos ledo rinktinės žaidėjų – kilę iš Elektrėnų ar žaidę LRK „Energija“. Klubo sistemoje ruošiami ir šalies jaunių bei jaunimo rinktinių žaidėjai. 
LRK „Energija“ savo ledo karjeras pradėjo ir NHL žvaigždės Dainius Zubrus ir Darius Kasparaitis, Anglijos "Premier" lygoje (EPIHL) žaidžiantys Egidijus Bauba ir Mindaugas Kieras. 

Nuo 2018 m. iš pusiau profesionalaus klubo Elektrėnų Energija tapo mėgėjų klubu.
2019-2020 metų sezone nedalyvavo jokiame čempionate. 2020 m. birželio 30 d. paskelbta, jog klubas susijungia su Vilniaus „Geležiniu vilku“ ir rengiasi dalyvauti 2020-2021 metų Lietuvos ledo ritulio lygoje.

## Pasiekimai

**Latvijos ledo ritulio lyga**

* 2003–2004 – 4 vieta
* 2004–2005 – 6 vieta
* 2006–2007 – 6 vieta

**Lietuvos ledo ritulio lyga**

* 1992–1999, 2001, 2003-2009, 2013, 2016-2019 – Čempionai

## Šaltiniai

## Nuorodos
* „Facebook“ paskyra
Sugaudžių dvaras

**Sugaudžių dvaras** (arba ***Obeliškių dvaras***) – dvaras, buvęs Sugaudžiuose ir Obeliškiuose. Išlikę keletas pastatų, liepų alėja, kalvė, Obeliškių tvenkinys.

## Istorija
Dvaras priklausė Sugaudžiui. Per karą dvare buvo įrengta ligoninė, išardyta daržinė ir jos vietoje įrengtas aerodromas. Į dvarvietę vedanti liepų alėja (Liepkelis) buvo paversta rusų kariuomenės lėktuvų kilimo ir tūpimo vieta. Dvarvietė apsodinta medžiais, įrengtos gėlynų klombos.

Dvare buvo malūnas, kumetynas, klėtis, kalvė, Obeliškių tvenkinys. Dvaro plotas 80 ha, siekė Židikų ir Ritinės dvarų žemes. Po karo dvaro pastatuose apsigyveno naujakuriai. 1945 m. rudenį dvare buvo įsteigta progimnazija, 1949 m. pervadinta į septynmetę mokyklą, kuri veikė iki 1950 m. pavasario. 1994 m. dvaras sudegė.

## Šaltiniai
Emanuelis I Avisas

**Emanuelis I Avisas** (1469 m. gegužės 31 d. Alkošetėje (prie Lisabonos) – 1521 m. gruodžio 13 d. Lisabonoje) – Portugalijos karalius (1495–1521).

## Valdymas

Sosto paveldėjimo teisę gavo sesers vyro Jono II valia po jo vienintelio sūnaus mirties (1491 m.). Ispanijos veikiamas 1496 m. išvarė iš šalies žydus ir maurus. Valdant Emanueliui I Avisui Vaskas da Gama apiplaukė Afriką ir atrado prekybos kelią su rytais, P. A. Kabralis atrado Braziliją. A. de Albukerkės atradimai vėliau sudarė Portugalijos imperijos pagrindą Indijos vandenyno kraštuose, A. Vespučis įtvirtino portugalų valdžią P. Amerikos rytinėje pakrantėje. Lisabona tapo svarbiausiu Europos uostu. Emanuelis I Avisas išleido įstatymų kodeksą, padidino teismų skaičių, supaprastino mokesčių sistemą, panaikino išlikusias diduomenės privilegijas, suvienodino miestų teises.

## Šeima

1497 metais Eanuelis vedė Izabelę Asturę (1470–1498), Ferdinando II Aragoniečio ir Izabelė I Kastilietės dukterį. Metams praėjus Izabelė mirė gimdydama ilgai laukto sosto paveldėtojo.

* Migelis da Pašas, Portugalijos, Kastilijos ir Aragono princas.

1500 metais Emanuelis vedė Izabelės seserį Mariją Aragonietę. Vaikai:
* Žuanas (1502–1557), Portugalijos karalius Žuanas III;
* Izabelė (1503–1539), imperatoriaus Karolio V Habsburgo žmona;
* Beatrisė (1504–1538), Savojos hercogo Karolio III žmona;
* Luišas Portugalas (1506–1555), 5-tas Bežo hercogas (1506–1555) ir busimojo Portugalijos karaliaus Antonu I tėvas;
* Fernandu Portugalas (1507–1534), 1-mas Guardo ir Trankozu hercogas (1530–1534);
* Afonsu Portugalas (1509–1540), Guardo, Vizeu ir Evoro vyskupas, Lisabonos arkivyskupas, kardinolas;
* Marija (1511–1513);
* Enrike (1512–1580), kardinolas, po to Portugalijos karalius Enrike I;
* Duarte Portugalas (1515–1540), 4-tas Gimarianšo hercogas (1537–1540), santuokoje su Izabele Braganse;
* Antonio (1516).

Trečioji Emanuelio žmona tapo dviejų buvusių giminaitė – jų sesers Joanos duktė Eleonora Austrė (1498–1558). Vaikai:
* Karlosas (1520–1521), mirė būdamas kūdikis;
* Infanta Marija (1521–1577), buvo viena iš turtingiausių Europos princesių, niekada nebuvo ištekėjusi.

Po Emanuelio mirties 1521 metais nuo maro sostą paveldėjo jo sūnus nuo Marijos Aragonietės Žuanas III.

## Šaltiniai

## Nuorodos
Gao Xingjian

**Gao Xingjian** (g. 1940 m. sausio 4 d.) Kinijoje gimęs rašytojas, dramaturgas, kritikas ir dailininkas. Jis emigravo į Prancūziją 1987 ir gavo pilietybę 1997 m.

2000 m. Gao Xingjian gavo Nobelio literatūros premiją. Gimtojoje Kinijoje jo drama laikoma absurdiška ir avangardiška. Jo proza mažai vertinama Kinijoje, bet labai aukštinama Vakaruose. Per Kultūrinę revoliuciją jis sudegino lagaminą rankraščių, kad išvengtų persekiojimo.

## Biografija
Gao tėvas buvo Kinijos banko tarnautojas, o motina priklausė Jaujųjų krikščionių asociacijai ir vienu metu vaidino antijaponiškame teatre per Antrąjį Kinijos-Japonijos karą. Skatinamas motinos mažasis Gao susidomėjo tap m. gegužę jis su grupe, kurioje buvo yba, rašymu ir teatru. Vidurinėj mokykloj jis daug skaitė Vakarų autorių vertimų, studijavo dailę ir molio skulptūrą padedamas tapytojo Yun Zongying (supaprastintas }kinų: 郓宗嬴; tradicinis kinų: 鄆宗嬴).

1950 m. jo šeima persikėlė į Nankiną, Dziangsu sostinę. 1952 m. Gao įstojo į Nankino dešimtąją vidurinę mokyklą (vėliau pervadinta Jinling aukštąja mokykla), kuri prijungta prie Nankino universiteto.

1957 m. jis įstojo, motinos patartas, į Pekino užsienio studijų universitetą, o ne į Menų centrinę akademiją, nors jis manė, kad yra gabus menams.

1962 m. Gao Xingjian baigė prancūzų fakultetą ir įsidarbino Kinų tarptautiniame knygyne (中国国际书店), kur tapo profesionaliu vertėju. Septintame dešimtmetyje dėl judėjimo „Atgal į kaimą“ jis dirbo fermoje Anhui provincijoje, kur trumpai mokė kinų kalbos Gangkou vidurinėje mokykloje. 1975 m. jam buvo leista grįžti į Pekiną ir jis tapo prancūzų vertėjų grupės, vertusios žurnalui *Statyba Kinijoje* (《中国建设》), vadu.

1977 m. jis dirbo Užsienio ryšių komitete, Kinų rašytojų asociacijoje. 1979 m. jis su grupe, kurioje buvo Ba Jin, lankėsi Paryžiuje ir buvo grupės vertėjas. 1980 m. jis pradėjo rašyti pjeses Pekino liaudies meno teatre.

Gao žinomas kaip absurdo teatro pionierius Kinijoje. *Aliarmo signalas* (《绝对信号》, 1982 m.) ir *Autobuso stotelė* (《车站》, 1983 m.) buvo pastatyti jam dirbant Pekino liaudies meno teatre 1981–1987 m. Įtakotas europietiško teatro jis tapo avangardo rašytoju. Jo kitos pjesės *Primityvus* (1985 m.) ir *Kitas krantas* (《彼岸》, 1986 m.) atvirai kritikavo vyriausybės politiką.

1986 m. jam neteisingai diagnozuotas plaučių vėžys ir Gao pradėjo 10 mėnesių kelionę palei Jangdzę, kuri įtakojo romano *Sielos kalnas* (《灵山》) atsiradimą. Tai buvo pusiau memuarai, pusiau romanas, pasakojantis apie kelionę nuo Sičuano iki pakrantės bei Kinijos tautinių mažumų gyvenimą, pirmąkart išspausdintas 1989 m. Taivane.

1987 m. Gao apsigyveno Bangolėje, Paryžiaus priemiestyje. Dėl politinės knygos *Bėgliai*(1989 m.), kurioje minimi 1989 m. Tiananmenio aikštės protestai, Kinijoje uždrausti visi Gao Xingjian kūriniai.

## Šaltiniai
Archimedo dėsnis

**Archimedo dėsnis** – skystyje ar dujose panardintą kūną veikia aukštyn nukreipta jėga lygi kūno išstumto skysčio (dujų) svoriui. Skystyje kūnas veikiamas dviejų jėgų – žemyn nukreipta sunkio jėga ir aukštyn nukreipta *Archimedo jėga*. Šis dėsnis ir jėga pavadinta senovės mokslininko Archimedo garbei.

FA = ρSKVK g

: *ρ<sub>SK</sub>* – skysčio tankis (kg/m³)
: *V<sub>K</sub>* – panirusios kūno dalies tūris (m³)
: *g* – laisvojo kritimo pagreitis (m/s²)

Archimedo dėsniu pagrįstas kūnų plūduriavimas:

* FP > FA ; ρK > ρS; kūnas skęsta;
* FP = FA ; ρK = ρS; kūnas plūduriuoja;
* FP FA ; ρK ρS; kūnas kyla į paviršių.

: *ρ<sub>K</sub>* – kūno tankis (kg/m³)
: *ρ<sub>S</sub>* – skysčio tankis (kg/m³)
: *F<sub>P</sub>* – sunkio jėga (N)
: *F<sub>A</sub>* – Archimedo jėga (N)
Astronomijos enciklopedinis žodynas

**Astronomijos enciklopedinis žodynas** – aiškinamasis žodynas, talpinantis apie 2300 astronominių terminų.
Sudarytojas V.Straižys. Išleido Teorinės fizikos ir astronomijos institutas.

Yra keli leidimai, antrasis išleistas 2003 metais. Taip pat yra internetinis žodyno variantas , nuolat tobulinamas ir papildomas.

## Šaltiniai
V. Straižys. Astronomijos enciklopedinis žodynas. - Vilnius, Teorinės fizikos ir astronomijos institutas, 2003 (2 laida), 333 p. (ISBN 9986-9332-2-6).
Empire Earth

***Empire Earth***, taip pat dar žinomas kaip ***EE***, yra realaus laiko strateginis kompiuterinis žaidimas sukurtas „Stainless Steel Studios“, išleistas 2001 m. lapkričio 23 d. Tai yra pirmasis žaidimas iš ''Empire Earth'' serijos. Šis žaidimas apibūdinamas panašiu į ''Age of Empires'' seriją, ir gavo gerus atsiliepimus.

Žaidimas reikalauja, jog žaidėjas naudotų miestiečius ištekliams rinkti ir kaupti, o vėliau juos panaudojant statytų pastatus ir taip pat kurtų karinius vienetus, kad būtų galima užkariauti priešininko civilizaciją. *Empire Earth* apima 500 000 metų pasaulio istorijos, kuri yra padalyta į 14 epochų, prasidedant nuo priešistorės amžiaus ir baigiantis nanotechnologijų amžiuje.

„Mad Doc Software“ 2002 m. rugsėjo 17 d. išleido žaidimo papildymą, pavadinimu *[[Empire Earth: The Art of Conquest]]*. Papildymas pridėjo naujų ypatybių žaidime: specialų civilizacijos puolimą ir naują 15-ą epochą – kosmoso amžių, kuri sutelkta į kitų planetų kolonizavimą.

## Šaltiniai

## Nuorodos
* Apie žaidimą Gamefaqs.com svetainėje
Kazimieras II Teisingasis

**Kazimieras II Teisingasis** (1138 m. – 1194 m. gegužės 5 d.) – Lenkijos kunigaikštis (1177–1194).

## Biografija

Piastų dinastijos atstovas. Boleslovo III Kreivaburnio sūnus, Boleslovo IV Garbaniaus ir Meško III Senojo brolis, Lešeko Baltojo ir Konrado I Mazoviečio tėvas. 1157–1163 m. gyveno Vokietijoje kaip taikos sutarties įkaitas. Nuo 1166 m. Višlicos, nuo 1173 m. Sandomiero kunigaikštis. 1177 m. Mažosios Lenkijos bajorų pakviestas tapo Krokuvos kunigaikščiu. 

## Valdymas

Derybomis ir nuolaidomis pasiekė, kad jo vyresnybę pripažintų sūnėnai ir vyskupas. 1180 m. Lęczycos suvažiavime suteikė privilegiją dvasininkams. 1184 m. pripažino Šv. Romos imperatoriaus siuzerenitetą. 1189 m. tapo Kujavijos ir Mazovijos kunigaikščiu. 1189 m. kariavo Haliče, sugrąžino į sostą nuverstą kunigaikštį Vladimirą Jaroslavičių. 1192–1193 m. kariavo su prūsais ir jotvingiais.

## Šeima ir vaikai
Maždaug 1163 metais Kazimieras vedė Eleną Znojemską. Jie turėjo septynis vaikus:
* Marija (1164–1194), ištekėjo už Kijevo kunigaikščio Vsevolodo Sviatoslavičiaus
* Kazimieras (1165–1167)
* Boleslovas (1168/1171 – 1182), mirė iškritęs iš medžio
* Odonas, mirė kūdikystėje
* Adelaida (1177/1184 – 1211)
* Lešekas Baltasis (1184–1227)
* Konradas (1187–1247)

## Šaltiniai

## Nuorodos
Srepokas

**Srepokas** (, ) – upė Vietname ir Kambodžoje; Mekongo kairysis intakas. Prasideda Daklako provincijoje Vietnamo centrinėse aukštumose, susiliejus Kronganos ir Krongno upėms. Aukštupyje dar vadinama ***Dakkrongu*** (*Đăk Krông*). Pradžioje teka į šiaurę, ties santaka su Eahleo upe pasuka į vakarus ir teka Kambodžos teritorija (Ratanakirio ir Stengtraengo prov.). Srepokas įteka į Mekongą ties Stengtraengu, sudaro bendras žiotis su Sesano ir Sekono upėmis.

Svarbiausias intakas – Eahleo (dešinysis).

Iki XIX a. pab. upe ėjo svarbus laivybinis maršrutas, kuriuo laosiečiai ir khmerai tiekė produkciją iš džiunglių į pakrančių uostus. Vagoje yra krioklių.
Detiano–Bandzioko kriokliai

**Detiano–Bandzioko kriokliai** (, ) – du kriokliai Kvajšiono upėje, tekančioje Kinijos (Guangsi) ir Vietnamo (Kaobango provincija) siena. Krioklys krenta nuo 300 m pločio atbrailos, jo aukštis siekia 53 m. Krioklys vandeningiausias būna nuo gegužės iki rugsėjo. Krioklius skiria sala, sausuoju laikotarpiu susikaido į daug smulkių srautų.

Krioklį supa miškais apaugusios klintinės uolos, netoli yra Nguomngao urvas. Kinijos pusėje įrengtas turistinis centras. Vietnamo-Kinijos siena ties kriokliu nėra tiksliai demarkuota.


File:板約瀑布.jpg|Bandzioko krioklys
File:DeTianPuBu.jpg|Vaizdas iš Kinijos pusės
File:Ban Gioc Falls.jpg|Vaizdas nuo bambukinio tilto
Toras (Marvel Comics)

**Toras** () – išgalvotas superherojus, kuris yra paremtas to paties vardo Skandinavų mitologijos dievu, ir pasirodo JAV leidžiamuosiuose Marvel komiksuose.

Pirmą kartą pasirodė Sidabriniame komiksų amžiuje *Journey into Mystery* #83 numeryje (1962 m. rugpjūčio mėn.), jį sukūrė redaktorius Stenas Li, scenaristas Larry Lieber ir piešėjas Jack Kirby. Nuo tada vis pasirodo keliuose iki šiol leidžiamuosiuose komiksuose. Toras taip pat yra vienas iš superherojų komandos&nbsp;– Keršytojų įkūrėjas.

2011 m. filmas Toras paremtas Toro veikėju ir jo komiksu, pagrindinį Toro vaidmenį atliko Chris Hemsworth. Hemsworth taip pat dar kartą pasirodo filmuose „Keršytojai“, „Toras 2: Tamsos pasaulis“, „Keršytojai 2“ ir „Toras 3: Ragnarokas“.

2011 m. Toras buvo 14-oje vietoje IGN Top 100 komiksų herojų reitinguose.

## Veikėjo biografija komiksuose

Toro tėvas Odinas nusprendžia, kad jo sūnus turi būti pamokytas nuolankumo ir todėl jį perkelia į iš dalies neįgalaus žmogaus, medicinos studento Donaldo Bleiko, kūną. Toras nebeatsimena, jog yra dievas. Tapęs gydytoju Bleikas išvyksta atosotogauti į Norvegiją, čia jis tampa ateivių žvalgybos liudininku. Bleikas pabėga nuo ateivių į olą. Atradęs savo kūjį Mjolnirą ir trenkęs su juo per akmenis jis vėl tampa dievu. Vėliau (*Toras* #158 numeryje) Blekas sužino, jog jis visada buvo Toras, tik Odino burtai jį privertė užmiršti savo istoriją ir tikėti, jog jis yra mirtingasis.

Nugalėję ateivius Toras gyvena dvigubą gyvenimą: gydosi savo ligą privačioje įstaigoje pas seselę&nbsp;– Džeinę Foster ir gina žmoniją nuo blogio. Toro buvimas Žemėje sudomina jo netikrą brolį&nbsp;– Lokį. Lokis yra atsakingas už trijų Toro priešų atsiradimą: Sugerties žmogus (), Naikintojas () ir Žlugdytojas (). Vieną kartą Lokio taktika neplanuotai buvo naudinga ne jam&nbsp;– nors jam ir pavyko sukurti Halko iliuziją ir taip įvylioti Lokį į mūšį, bet dėl to susiformavo superherojų komanda&nbsp;– Keršytojai. Toras yra vienas iš šios komandos įkūrėjų. Toro ankstyvieji priešai buvo Zarkas (), Rytojaus žmogus (), Radioaktyvusis žmogus (), Lavos žmogus (), Kobra (), Ponas Haidas (), Kerėtoja ir Budelis () ir Pilkoji chimera ().

## Kitos medijos

### Filmai

* Chris Hemsworth vaidiną Torą filmuose „Toras“ (2011), „Keršytojai“ (2012), „Toras 2: Tamsos pasaulis“ (2013) ir „Keršytojai 2“ (2015).
* Hemsworth taip pat dar kartą turėtų pasirodyti kaip Toras filmuose „Toras 3“ () (2017) ir „Avengers: Infinity War Part 1“ (2018), ir „Avengers: Infinity War Part 2“ (2019).

## Šaltiniai

## Nuorodos
* 
* Larry Lieber interview in ''Alter Ego'' vol. 3, #2 (Fall 1999)
* Alan Kistler’s History of Thor
Čornomorec stadionas

**Čornomorec stadionas** () yra futbolo stadionas Odesoje, Ukrainoje. Pastatytas 2011 m. vietoje seno, 2008 m. nugriauto stadiono. Stadionas talpina 34 164 žiūrovus. Jame namų rungtynes žaidžia FK Čornomorecʹ Odesa. Naujai renovuotame stadione atidarymo dieną vyko futbolo rungtynės tarp FK Čornomorec ir FK Karpati Lʹvìv, kurios baigėsi lygiosiomis 2–2. Pirmą įvartį įmušė Vitalij Balašov.

## Tarptautinės varžybos

## Šaltiniai

## Nuorodos
* Stadiono oficiali svetainė
Krokuvos miesto stadionas

**Miesto stadionas** (lenk. *Stadion Miejski im. Henryka Reymana*) – futbolo stadionas Krokuvoje, Lenkijoje. Pastatytas 1953 m. Namų rungtynes žaidžia Wisła Kraków. Talpina 33 268 žiūrovus.

## Šaltiniai

## Galerija

Vaizdas:Krakow stadionas.jpeg|Vislos fanų tribuna
Vaizdas:Krakow.jpeg
Vaizdas:Krakow stadionas1.jpeg


## Nuorodos

* Oficiali Wisła Kraków SSA svetainė 
* Stadiono virtualus turas
Džokeris (komiksas)

**Džokeris** yra piktadarys, kurį pristato DC Comics. Jis yra didžiausias Betmeno priešas, kuris atsakingas už daugelį tragedijų, nutikusių Betmeno gyvenime, pvz., Barbara Gordon paralyžius ir Jason Todd, kuris yra antrasis Robinas, mirtis. 

Jerry Robinson, Bill Finger ir Bob Kane sukurtas Džokeris pirmą kartą pasirodė *Batman* #1 numeryje (1940 m. pavasaris).

Pasirodymuose komiksų knygose Džokeris yra vaizduojamas kaip kriminalų meistras. Nors jo apibūdinimas ilgainiui keitėsi, jis daugelio kritikų yra vertinamas kaip tobuliausias Betmeno priešas.

## Šaltiniai

## Nuorodos

* Why So Serious? - The Many Faces of Joker
* The Origin of Joker at DCComics.com
Šaržas

**Šaržas** ( 'iškreipti') – greitai nupiešiamas satyrinis arba humoristinis žmogaus portretas. Šiame žanre  piešiant žmogaus portretą sąmoningai hiperbolizuojami arba transformuojami saviti veido bruožai. Tai nėra tiksli žmogaus atvaizdo kopija, o greičiau jos lengva, geranoriška parodija. Taip pat šaržas taikomas ir gyvūnų, daiktų linksmam pavaizdavimui. Pagrindinis šaržo tikslas – suteikti gerą nuotaiką, be to, svarbu žaismingai vaizduojat asmenį išlaikyti saiką, kad šaržas nepereitų į karikatūrą.

Šaržai gali būti vienspalviai („juodu ant balto“) arba spalvoti. Jie piešiami naudojant įvairią techniką: pieštuku, tušu, akvarele ir pan. Šis žanras dėl savo paprastumo mėgiamas gatvių dailininkų.

## Šaržo rūšys
* Dažniausiai šarže vaizduojamas asmens portretas, tai – **portretinis** šaržas;
* **Siužetinis** – kuriamas konkretus siužetas, kuriame atspindimi kokio nors asmens elgesys, pomėgiai;
* **Grupinis** – pavaizduojama iš karto keli žmonės, grupė, dažniausiai juos visus apjungia kažkokia viena idėja;
* **Daiktinis** – kokio nors labai mėgiamo daikto (automobilio, kompiuterio, žaislo) linksmas piešinys;
* **Gyvūnų** šaržas – linksmai pavaizduojami mylimi namų gyvūnai;
* **Literatūrinis** – šiuo stiliumi literatūros kūrinyje gali būti vaizduojami iš tikro įvykę faktai.

Vaizdas:Kęstutis Bulota A. Čepo šaržas.jpg|Kęstutis Bulota A. Čepo šaržas, 1933 m.
Vaizdas:Romualdas Marcinkus 1933.JPG|Romualdas Marcinkus A. Čepo šaržas, 1933 m.
Vaizdas:Jurgis Astrauskas 1936.jpg|Jurgis Astrauskas. Nežinomo autoriaus šaržas, 1936 m.
Vaizdas:Mykolas Sleževičius 1933.jpg|Mykolas Sleževičius. L. Kagano šaržas, 1933 m.
Vaizdas:Prof. Zigmas Žemaitis 1933.jpg|Zigmas Žemaitis. A. Čepo šaržas, 1933 m.
Vaizdas:Jurgis Cerskus.JPG|Jurgis Čerškus. Nežinomo autoriaus šaržas, 1944 m.


## Taip pat skaitykite

* Karikatūra
* Komiksas

## Nuorodos
* Tarpukario Kauno šaržai 
* Ramūno Vaitkaus šaržų galerija
Lupčės užutėkis

**Lupčės užutėkis** () – jūrų užutėkis Baltojoje jūroje, Kandalakšos įlankos dalis. Į užutėkį įteka upė Lupče-Savinas. Šiauriniame užutėkio krante yra Kandalakšos jūrų uostas. 

Lupčės užutėkis yra į pietryčius nuo Kandos užutėkio ir yra atskirtas nuo šio užutėkio bei Uljašichos užutėkio Lemoinio kyšuliu (). Užutėkyje yra Lupčės salos. Lupčės užutėkio krantai kalnuoti, padengti tundra ir mišriu mišku. Prie vandens ribos atsivėrę granitiniai masyvai..

Lapkričio pradžioje užutėkis pasidengia ledu, o ledo danga suyra gegužės viduryje ar pabaigoje. Vidurinė užutėkio dalis dėl stiprios srovės neužšąla, bet joje plaukioja lytys. 
Pavasarį dalis ledo ištirpsta vietoje, o dalį srovė išneša į įlanką.

## Nuorodos
Liucija Sereikaitė-Juozonienė

**Liucija Sereikaitė-Juozonienė** (1926 m. liepos 6 d. Paberžėje, Surviliškio valsčiuje, Kėdainių apskrityje – 2011 m. liepos 21 d. Kaune) – Lietuvos mokslininkė fizikė, padariusi  1 atradimą ir 78 išradimus. Sutuoktinis – tautodailininkas, kraštotyros žymūnas Leonas Juozonis.

## Biografija

Mokėsi Kėdainių gimnazijoje, Kaune lankė mokytojų pasitobulinimo kursus. 1952 m. neakivaizdžiai baigė Vilniaus pedagoginį institutą. Mokytojavo Vosiliškio (Raseinių raj.), Krakių (Kėdainių raj.) mokyklose, dėstė fiziką ir matematiką Šėtos vidurinėje mokykloje. 

1953 m. pradėjo dirbti Kauno politechnikos institute vyr. laborante, asistente fizikos katedroje. Aktyviai dalyvavo mokslinėse konferencijose, vykdė mokslinius tiriamuosius darbus. Parašė mokslo populiarinimo, publicistinių straipsnių, keletą knygų sveikos mitybos, etikos temomis.

## Mokslo pasiekimai

L. Sereikaitė-Juozonienė, dirbdama mokslo darbuotoja prof. Kazimiero Baršausko probleminėje ultragarso laboratorijoje, vykdė fundamentalius tyrimus, eksperimentavo su paviršinėmis ultragarso bangomis. 1963 m. ji Maskvoje apsigynė pirmąjį savo išradimą. Ji tyrė greitąsias bangas, sklindančias izotropinio kietojo kūno paviršiumi greičiu, artimu tūrinių išilginių bangų greičiui. Ji atkreipė dėmesį į tokią neįprastą šių bangų savybę ir sugebėjo atskleisti jų fizikinę prigimtį. Ir nors teorija teigė, kad tokių bangų iš principo negali būti, tačiau pasirodė, kad tradicinis mokslas klydo.
Taip ji atrado naują fizikinį reiškinį, pavadindama jį paviršinėmis išilginėmis akustinėmis bangomis, pasaulyje dažnai vadinamomis šliaužiančiosiomis (*creeping waves*), o Lietuvoje neretai Juozonienės bangomis. Paviršinės išilginės bangos sužadinamos kartu su Reilio bangomis (*Rayleigh wave*) žemės drebėjimų metu. Pirmosios, sklisdamos dvigubai didesniu greičiu, „perspėja“ apie įvykusį žemės drebėjimą ir artėjančias „vėluojančias“ žymiai galingesnes, griaunančias Reilio bangas.

L. Sereikaitės-Juozonienės atradimas 1972 m. buvo paskelbtas LTSR leistame mokslo leidinyje „Ultragarsas“. Tuo metu TSRS atradimų komitete Maskvoje šis mokslo pasiekimas nebuvo užregistruotas.

## Šaltiniai

## Nuorodos
* Paviršinių akustinių bangų tyrimai Kauno technologijos universitete
Gary Speed

**Garis Endriu Spydas** (*Gary Andrew Speed*; g. 1969 m. rugsėjo 8 d. – m. 2011 m. lapkričio 27 d.) – buvęs Velso futbolininkas ir futbolo treneris, rungtyniavęs kairiojo krašto atakuojančio saugo pozicijoje. 

2011 m. lapkričio 27 d. 42 metų Garis Spydas rastas nusižudęs savo namuose.

## Karjera
; Žaidėjo karjera 
Karjerą pradėjo „Leeds United“ klube, kurio jaunimo komandoje treniravosi. Šiame klube jis praleido pirmuosius 8 savo karjeros metus, o 1996 m. perėjo į „Everton“ klubą. Vėliau žaidė „Newcastle United“, su kuriuo 2001 m. pateko į Intertoto taurės finalą. Nuo 2004 m. žaidė „Bolton Wanderers“ klube, o karjerą baigė „Sheffield United“. Spydas pasižymėjo poziciniu mobilumu aikštėje, stipriais tolimais smūgiais, nuolat palaikė gerą fizinę būklę (išvengė rimtų traumų).

; Trenerio karjera
Tik baigęs futbolininko karjerą, Garis Spydas praėjo dirbti treneriu „Sheffield United“ klube, tačiau netrukus atsilaisvino Velso rinktinės trenerio postas, ir į jį pakviestas buvęs rinktinės kapitonas. Treneris debiutavo pergale 3-0 prieš Airiją. Jo vadovaujama komanda pasiekė pergales prieš Juodkalniją, Šveicariją, Bulgariją, Norvegiją ir iš 117 FIFA reitingo pozicijos pakilo į 45.

## Rinktinė
Garis Spydas 14 metų žaidė Velso rinktinėje ir tapo antru žaidėju pagal sužaistų rungtynių skaičių per visą komandos istoriją. Jis buvo ilgametis komandos kapitonas.

## Laimėjimai
* Futbolo lygos antrasis divizionas: 1989–1990
* Futbolo lygos pirmasis divizionas: 1991–1992

## Šaltiniai

## Nuorodos
* Transfermarkt (žaidėjo)
* Transfermarkt (trenerio)
* Globalsportsarchive
Bandža

**Bandža** () – muzikos instrumentas, gnaibomasis chordofonas. Bandža gimininga Afrikos liutniai ir Europos mandolinai. Skirtingai, nei mandolina, bandžos garsas aštresnis ir labiau žvangantis. 

## Konstrukcija
Bandžos korpusas yra dengtas odos membrana vienpusio būgnelio (tambūrino) pavidalo, ilgu kakleliu su galvute. Išilgai bandžos korpuso užtempiama nuo 4 iki 9 viengubų arba dvigubų metalinių stygų. Skambinama pirštais arba plektru.  

## Istorija
Laikoma, kad bandžos yra kilę iš V. Afrikos. XVII a. jos, kartu su juodaodžiais vergais atgabentos į JAV. Buvo vartojamos klajojančių juodaodžių muzikantų baladėms pritarti, Lotynų Amerikos šokių muzikoje, menestrelių vaidinimuose. XIX a. pab. – XX a. pr. tapo džiazo muzikos instrumentu. Lietuvoje paplito nuo XX a. pr. ir vartota džiazo ansambliuose, Kantri ir pramoginės muzikos dainoms, šokiams.

## Šaltiniai
Viktoras Emanuelis III

**Viktoras Emanuelis III** (pilnas vardas **Vittorio Emanuele Ferdinando Maria Gennaro**) (1869 m. lapkričio 11 d. – 1946 m. gegužės 9 d.) buvo trečiasis suvienytos Italijos karalius. Jis valdė nuo 1900 m. liepos 29 d. iki pat savo mirties 1946 m. gegužės 9 d. Tuo pačiu jis turėjo dar du titulus – Etiopijos imperatoriaus ir Albanijos karaliaus.

Jo valdymo metais Italija dalyvavo abiejuose pasauliniuose karuose, taip pat savo geriausius laikus tuo metu išgyveno Italijos fašizmas.

## Biografija

Viktoras Emanuelis III gimė Neapolyje 1869 m. lapkričio 11 d. Jis buvo vienintelis antrojo suvienytos Italijos karaliaus Umberto I sūnus.

Viktoras Emanuelis III išsiskyrė savo neįprastai žemu net ir tų laikų standartams ūgiu – jis buvo vos 1,53 m ūgio.

## Šeima
1896 m. spalio 24 d. karalius vedė Juodkalnijos princesę Eleną. Kartu jie susilaukė trijų vaikų, iš kurių vienintelis sūnus Umberto II tapo paskutiniu suvienytos Italijos karaliumi.


Bundesarchiv Bild 102-00061, Elena von Montenegro (cropped).jpg|Viktoro Emanuelio III žmona Juodkalnijos Elena


## Nuorodos
Šv. Mykolo stadionas

**Šv. Mykolo stadionas** () – stadionas Bario mieste Italijoje. Šiuo metu jis dažniausiai naudojamas futbolo rungtynėms. Stadiono nuomininkas yra miesto futbolo klubas AS Bari. Stadione telpa 58 270 žiūrovų, tačiau per visą istoriją dar niekada nebuvo pilnai užpildytas. Pavadintas Bario miesto globėjo – šv. Mykolo garbei.

## Istorija

Pastatytas 1987–1990 m. Stadione 1990 m. vyko XIV pasaulio futbolo čempionatas, o 1991 m. – UEFA čempionų taurės finalas. 2007 m. kovą šiame stadione vyko XIII Europos futbolo čempionato atrankos B grupės rungtynės tarp Italijos ir Škotijos vyrų futbolo rinktinės, kuriose 2–0 nugalėjo šeimininkai. 2009 m. balandį stadione vyko 2010 m. pasaulio futbolo čempionato atrankos 8 grupės rungtynės tarp Italijos ir Airijos vyrų futbolo rinktinės. Jos baigėsi lygiosiomis 1–1.

## Šaltiniai
Hmongai

**Hmongai** (*Hmoob/Moob*) – Azijos tauta. Gyvena kalnuotuose regionuose pietų Kinijoje, šiaurės Vietname, Laose ir Tailande. Dalis hmongų gyvena Šiaurės Amerikoje ir Europoje. Bendra populiacija – 4-5 milijonai žmonių. Laikomi miao tautų grupės pogrupiu. Kalba hmongų-mienų kalbų šeimai priklausančiomis hmongų kalbomis.

Hmongai išsiskiria savo spalvinga apranga. Namus stato iš plūkto molio.

1918–1921 m. Laoso hmongai suorganizavo sukilimą prieš kolonijinę prancūzų valdžią. Po antrojo pasaulinio karo CŽV verbavo hmongus kovai prieš Laoso ir Vietnamo socialistines pajėgas. Kuomet JAV pralaimėjo karą Pietryčių Azijoje, daug hmongų pasitraukė į Tailandą, iš ten emigravo į Vakarų Europą, JAV, Kanadą. Nuo 1990 m. pradėtas hmongų grąžinimas į gimtąsias žemes.


Image:FlowerHmong Vietnam (pixinn.net).jpg|Hmongų moteris tradicine apranga
Image:Luang prabang4394a.jpg|Hmongė iš Luangprabango
File:HouseBuildingInNorthernVietnam.jpg|Namo statyba
Mįslius

**Mįslius** () (**Edvardas Nigma**) yra išgalvotas komiksų knygos veikėjas ir piktadarys, Betmeno priešas. Jis pasirodo DC Comics leidžiamuose komiksuose. Mįslius, kurį sukūrė Bill Finger ir Dick Sprang, pirmą kartą pasirodė *[[Detective Comics]]* #140 (1948 m.).

## Veikėjo apžvalga
Mįslius yra apsėstas mįslėmis, dėlionėmis ir žodžių žaidimais. Jis siunčia sudėtingus perspėjimus Betmenui ir policijai. Veikėjas dažnai vaizduojamas dėvintis domino kaukę, žalią kostiumą ir katiliuką.

Mįslius dažnai pasirodo ir Betmeno filmuose. 1995 m. filme *[[Batman Forever]]* jo vaidmenį atliko Jim Carrey.
Hiperbolinė geometrija

Matematikoje **hiperbolinė geometrija** (taip pat dar vadinama **[[Nikolajus Lobačevskis|Lobačevskio]] geometrija** arba **[[Janoš Bolai|Bolai]]-Lobačevskio geometrija**) – neeuklidinė geometrija, kurioje lygiagretumo postulatas iš Euklidinės geometrijos yra pakeistas. Lygiagretumo postulatas Euklidinėje geometrijoje yra tapatus teiginiui, jog 2-matėje erdvėje, bet kokiai tiesei ir taškui ne ant tos tiesės yra tik viena tiesė, kuri nekerta pradinės tiesės. Hiperbolinėje geometrijoje yra bent dvi skirtingos tiesės, kurios gali eiti per tą patį tašką ir nekirsti pradinės tiesės, taigi lygiagretumo postulatas yra klaidingas.

## Istorija
Pirmieji hiperbolinės geometrijos rezultatai buvo gauti apie 1700 m. Džiovanio Sakerio (*Giovanni Girolamo Saccheri*), kuris bandė įrodyti lygiagrečių tiesių aksiomos teisingumą, sumažindamas ją iki prieštaravimo. Darydamas prielaidą, jog minėta aksioma yra neteisinga, jis bandė išvesti teiginius, prieštaraujančius tariamoms prielaidoms. Tai buvo hiperbolinės geometrijos teoremos, kurių Sakeris dar nesuvokė ir pagal to meto nuostatas palaikė jas pakankamai absurdiškomis ir priėmė jų absurdiškumą kaip ieškomą prieštaravimą.

XVIII a. Johanas Heinrichas Lambertas įvedė hiperbolines funkcijas ir paskaičiavo hiperbolinio trikampio plotą.

## Šaltiniai
Dainius Radzevičius

**Dainius Radzevičius** (g. 1976 m. spalio 25 d. Vilkaviškyje) – Lietuvos žurnalistas, redaktorius.

## Biografija

1994 m. baigė Vilkaviškio Salomėjos Nėries vidurinę mokyklą. 2008 m. baigė Vilniaus universiteto Komunikacijos fakulteto žurnalistikos bakalauro studijas. 2012 metais baigė Vilniaus universiteto Komunikacijos fakulteto komunikacijos ir informacijos magistro studijas. 1997–2002 m. mokėsi žurnalistikos kursuose Vokietijoje.

1995 m. savaitraščio „Sargyba“ korespondentas. 1995–1998 m. Vyriausybės kanceliarijos konsultantas spaudos reikalams. 1998–1999 m. “Vilsat” ir „11 kanalas“ redaktorius, programų direktoriaus pavaduotojas. 1999–2000 m. Teismų departamento atstovas spaudai. 2001–2006 m. Teisingumo ministerijos Viešųjų ryšių tarnybos darbuotojas ir vadovas. 2001–2008 m. Vilniaus TV laidų „Teisė. Arčiau žmogaus“, „Dviguba tiesa“ vedėjas. 2002–2010 m. Nacionalinės UNESCO komisijos narys. 2006–2010 m. Žinių radijo laidos „Žiniasklaidos anatomija“ vedėjas. Nuo 2003 m. Lietuvos žurnalistų sąjungos pirmininkas. 2008–2013 m. LRT tarybos narys ir pirmininkas. Nuo 2013 metų gegužės yra Lietuvos radijo ir televizijos komisijos narys. Nuo 2009 metų internete kuria savo asmeninį dienoraštį.

## Apdovanojimai

* 2004 m. Ordino „Už nuopelnus Lietuvai“ Riterio kryžius

## Šaltiniai
Monetarizmas

**Monetarizmas** – ekonomikos srovė, valstybės rengiamų bei realizuojamų priemonių ir veiksmų visuma, siekiant reguliuoti ekonominius procesus - kontroliuojant pinigų kiekį ir palūkanų normą. Monetarizmo ekonomikos teorijos srovės atstovai teigia, jog pinigų kiekis yra pagrindinis veiksnys, lemiantis ūkinio aktyvumo lygį, todėl pinigų kiekio reguliavimas yra veiksmingiausia priemonė veikti makroekonominius procesus.

Pagrindinis monetarinės politikos tikslas yra skatinti nacionalinio produkto gamybą, užkirsti kelią nedarbo augimui ir infliacijai. Kiekvienu laikotarpiu šiuos tikslus rikiuoja ir konkrečiai formuluoja vyriausybė, o monetarinę politiką tiesiogiai realizuoja šalies centrinis bankas.
Vidiadhar Surajprasad Naipaul

**Vidiadharas Suražprasadas Naipaulas** (1932 m. rugpjūčio 17 d. – 2018 m. rugpjūčio 11 d., Londonas) – indų kilmės Trinidado-Didžiosios Britanijos rašytojas, kurio romanai nagrinėja Britų imperijos kolonializmo palikimą. Taip pat rašė negrožinę literatūrą, kelionių įspūdžius ir esė. 2001 m. Naipaul laimėjo Nobelio literatūros premiją. *The New York Review of Books* jį vadina „šiuolaikinės anglų prozos meistru“. Jam suteikta daugybė apdovanojimų: John Llewellyn Rhys Prizas (1958 m.), Somerset Maugham apdovanojimas (1960 m.), Hawthornden Prizas (1964 m.), W. H. Smith Literatūros apdovanojimas (1968 m.), Booker Prize (1971 m.), Jeruzalės prizas (1983 m.) ir David Cohen Prizas už viso gyvenimo nuopelnus Britų literatūrai (1993 m.). 2008 m. The Times paskelbė, kad „50 geriausių britų rašytojų po 1945 m. sąraše“ Naipaul užėmė 7 vietą.

## Biografija

Vidiadhar Surajprasad Naipaul gimė Čaguanase, Trinidade ir Tobage, indų šeimoje. Jo giminaičiai spausdinami rašytojai: tėvas Seepersad Naipaul, jaunesnis brolis Shiva Naipaul, sūnėnas Neil Bissoondath, pusbrolis Vahni Capildeo. Jo dabartinė žmona Nadira Naipaul anksčiau buvo žurnaliste Pakistane.

Naipaul buvo vedęs anglę Patricia Hale 41 metus, kol ji mirė nuo vėžio 1996 m. Pasak biografo Patrick French, Patricija aktyviai dalyvavo redaguojant Naipaul kūrinius, bet kitais atžvilgiais santuoka nebuvo laiminga. Naipaul reguliariai lankėsi pas Londono prostitutes, o vėliau turėjo ilgalaikius užgaulius santykius su vedusia Margaret Gooding, apie kuriuos jo žmona žinojo.

Prieš Patricijos mirtį jis pasipiršo Nadirai Khannum Alvi, išsiskyrusiai žurnalistei. Jie susituokė praėjus dviem mėnesiams po Naipaul žmonos mirties ir jis nutraukė santykius su Gooding. Nadira Naipaul prieš tai dešimt metų dirbo žurnale *Tauta* ir dukart buvo ištekėjusi. Iš ankstesnių santuokų ji turėjo du vaikus: Maliha Naipaul ir Nadir. Ji yra Amir Faisal Alvi, Pakistano armijos karininko, nužudyto per Šiaurės Vakarų Pakistano karą, sesuo.

## Romanai
* *Paslaptingas masažuotojas* – (1957 m.)
* *Elviros balsavimas* – (1958 m.)
* *Migelio gatvė* – (1959 m.)
* *Pono Bisvaso namas* – (1961 m.)
* *Ponas Stounas ir Riterių kompanija* – (1963 m.)
* *Mimai* – (1967 m.)
* *Vėliava saloje* – (1967 m.)
* *Laisvoje šalyje* – (1971 m.): Booker Prize
* *Partizanai* – (1975 m.)
* *Upės vingis* – (1979 m.)
* *Centro radimas* – (1984 m.)
* *Atvykimo paslaptis* – (1987 m.)
* *Kelias pasaulyje* – (1994 m.)
* *Pusė gyvenimo* – (2001 m.)
* *Magiškos sėklos* – (2004 m.)

## Išnašos